
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Съобщение
В изпълнение на чл.8, ал.4 от Наредбата за условията и реда за извършване на екологична оценка (Наредбата за ЕО), във връзка с постъпила документация в Регионална инспекция по околната среда и водите – Враца (РИОСВ – Враца) за изготвяне на план, програма за „Изменение на ОУПО Бяла Слатина, за поземлен имот с идентификатор № 23618.124.4, местност „Циганчака“ в землището на с. Драшан, общ. Бяла Слатина, обл. Враца с цел отреждане на територия в предимно производствена устройствена зона (Пп)“, с възложител „ГЛОБЪЛ РЕНЮЪБЪЛ СЪЛЮШЪНС“ ЕООД, гр. София, РИОСВ – Враца информира за следното:
І. По отношение на изискванията на глава шеста от Закона за опазване на околната среда: 


Съгласно представената информация, предмет на проектa е изменение на ОУПО Бяла Слатина, за поземлен имот (п. и.) с идентификатор № 23618.124.4, местност „Циганчака“ в землището на с. Драшан, общ. Бяла Слатина, обл. Враца с цел отреждане на територия в предимно производствена устройствена зона (Пп) с предназначение за производствени, складови, административни, търговски и обслужващи сгради и съоръжения и последващо изработване на подробни устройствени планове. Имотът е собственост на възложителя.


След приключване на процедурата за частично изменение на ОУПО Бяла Слатина за п.и. 23618.124.4 ще се процедира ПУП-ПЗ с цел урегулиране на имота за строителства на нова повишаваща подстанция 33/110 кV, която има за цел да изнася произведената от фотоволтаични панели електрическа енергия към електропреносната мрежа на ЕСО. Подстанцията ще включва открита разпределителна уредба (ОРУ) 110 кV, командна сграда, както и комплектна разпределителна уредба (КРУ) 33 кV, разположена в командната сграда. На територията на новата подстанция ще се изградят следните помещения: ЗРУ, изпълнена чрез КРУ модули; командна зала; ръководител поддръжка; акумулаторни батерии; баня; трансформатор собствени нужди; склад и резервни клетки.


Необходимостта от изготвянето и изменението се налага поради изграждането на нова високоволтова линия (ВЛ), свързваща площадката на ФВЕЦ Червен бряг 1 и 2 с п/ст  33/110 кV на площадка Драшан и други производствени дейности и прилежаща техническа инфраструктура, разположени в п. и. 23618.124.4 с площ 21 711 кв.м.


 Имот 23618.124.4 граничи на юг с п. и. 23618.121.1 с НТП: За селскостопански, горски, ведомствен път, чрез който може да се осъществи пряк достъп до с. Драшан.


През имота не преминават линейни обекти на техническата инфраструктура.
ЧИ-ОУПО попада в обхвата на чл.2, ал.2, т.1 на Наредбата за ЕО и подлежи на процедура по преценяване на необходимостта от извършване на Екологична оценка. 

 
Съгласно чл. 84, ал.1 от Закона за опазване на околната среда (ЗООС) и чл. 4, т.2 от Наредбата за ЕО компетентен орган за произнасяне с Решение е Директорът на РИОСВ - Враца. 

На основание чл. 81, ал. 3 от ЗООС, процедурата по ЕО се извършва едновременно с изготвянето на плана и завършва преди одобряването му, като Решението за преценяване на необходимостта от извършване на ЕО е задължително условие за последващо одобряване на плана.

Предвид изисканото по служебен ред и получено в РИОСВ - Враца становище на Басейнова дирекция “Дунавски район” с изх. № ПУ-01-620-1/30.06.2026 г., реализирането на ПУП е допустимо спрямо Плана за управление на речните басейни и Плана за управление на риска от наводнения в Дунавски район за периода 2022 – 2027 г., и спрямо Закона за водите, като няма забрани, касаещи реализацията на предвидените в ПП за ОУПО Бяла Слатина дейности.

ІІ. По отношение на изискванията на чл.31 от Закона за биологичното разнообразие (ЗБР): 


След направената проверка, се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). Най-близо разположената защитена зона, на 15 м от обекта, е BG0000332 „Карлуковски карст“ за опазване на дивите птици, обявена със Заповед № РД-788/29.10.2008 г. на министъра на околната среда и водите (обн. ДВ, бр. 105/2008 г.). 
Инвестиционното предложение попада под разпоредбите на чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие. 

/отговорено на 01.07.2026 г./

